
Εντευκτήριο κάθε Τρίτη στον πολυχώρο της Κοινο_Τοπίας 
Μια νέα επιλογή θα έχουν μέλη και φίλοι της Εταιρείας Κοινωνικής Δράσης και Πολιτισμού Κοινο_Τοπία www.koinotopia.gr κάθε Τρίτη απόγευμα-βράδυ στα πλαίσια των δράσεων της για τη γνωριμία με την οργάνωση αλλά και το νέο στέκι. Θα μπορούν να συμμετέχουν στο εντευκτήριο που θα είναι ανοιχτό από τις 7.30-11μμ στον νέο πολυχώρο της Κοινο_Τοπίας επί της οδού Καραϊσκάκη 153 (ισόγειο) μεταξύ Πατρέως και Γεροκωστοπούλου.
Λόγω των περιοριστικών μέτρων του Covid-19 η παραμονή στον πολυχώρο προϋποθέτει την αποδοχή των κανόνων όπως τους ορίζει ο Εθνικός Οργανισμός Δημόσιας Υγείας (ΕΟΔΥ).
Για οποιαδήποτε διευκρίνιση μπορείτε να απευθυνθείτε στο 2610.622250 τις μέρες και ώρες λειτουργίας της γραμματείας Δευτέρα, Τρίτη, Τετάρτη 11-2μμ και Πέμπτη, Παρασκευή 7-9μμ και στο 2610.277171 τις υπόλοιπες ώρες. 
Σας περιμένουμε την πρώτη Τρίτη 23 Ιουνίου για να υποδεχθούμε επίσημα το καλοκαίρι μιας και αυτό αρχίζει από σήμερα 21 Ιουνίου που έχουμε τη μεγαλύτερη σε διάρκεια ημέρα του έτους, καθώς το βράδυ του Σαββάτου λίγο μετά τα μεσάνυχτα (στις 00:43 ώρα Ελλάδας) έλαβε χώρα το θερινό ηλιοστάσιο.
Πληροφορίες για δημοσιογράφους: Ανδρέας Σπηλιώτης 2610.277171
